Finntjønndalen naturreservat

Finntjønndalen naturreservat ligger på vestsiden av Namdalen helt nord i Grong kommune. Området utgjøres av en dal med granskog opp mot snaufjellet. Skogen er sterkt preget av tidligere plukkhogst, og har ennå ikke hentet seg inn. Det er derfor sparsomt med læger og dødved. Blåbærgranskog er vanlig, men det finnes også høgstaudegranskog med rik flora på kalkrike steder. Det er påvist seks rødlistearter i området, blant annet elvemusling i Finntjønndalselva. Plante- og dyrelivet er vernet mot skade og ødeleggelse. Motorisert ferdsel er forbudt. Utenom eksisterende stier er også sykling og ridning ulovlig. Referanser